กรณ์ชี้ธปท.จับตาค่าเงินบาทใกล้ชิด
กรณ์ เชื่อ ธปท. จับตาค่าเงินบาท ใกล้ชิด ชี้ให้ตัดสินใจเองว่าจะประกาศมาตรการเสริมเพื่อควบคุมค่าเงินบาทหรือไม่&nbsp;
13 ก.ย. 2553

กรณ์ เชื่อ ธปท. จับตาค่าเงินบาท ใกล้ชิด ชี้ให้ตัดสินใจเองว่าจะประกาศมาตรการเสริมเพื่อควบคุมค่าเงินบาทหรือไม่ 
นายกรณ์ จาติกวณิช รมว.คลัง กล่าวถึงกรณีค่าเงินบาทที่แข็งค่าขึ้นในขณะนี้ว่า เป็นหน้าที่โดยตรงของธนาคารแห่งประเทศไทย หรือ ธป. ที่ต้องกำกับดูแลเรื่องของอัตราแลกเปลี่ยนไม่ให้ผันผวนมากเกินไป และขอให้ ธปท. เป็นผู้พิจารณาเองว่า สถานการณ์ขณะนี้สมควรที่จะออกมาตรการเสริมเพื่อควบคุมการเคลื่อนย้ายเงินทุนหรือไม่ 
เบื้องต้นเห็นว่า ผู้ส่งออกรายขนาดกลางและเล็กจะได้รับความเสี่ยงมากกว่าผูเส่งออกรายใหญ่ที่มีการป้องกันความเสี่ยงจากอัตราแลกเปลี่ยน ทั้งนี้ได้มบอหมายให้ธนาคารรัฐ เช่น ธนาคารกรุงไทย และ ธนาคารเพื่อการส่งออกและนำเข้าแห่งประเทศไทยหรือ เอ็กซิมแบงก์ ช่วยดูแลเรื่องสภาพคล่องหใกับผู้ส่งออกที่ได้รับผลกระทบ 
อย่างไรก็ตาม เชื่อว่า สถานการณ์ขณะนี้ยังไม่มีเรื่องการเก็งกำไรค่าเงินบาทผ่านตลาดหลักทรัพย์ ขระที่ตลาดตราสารหนี้มีการเข้ามาซื้อพันธบัตรระยะยาวมากขึ้น จึงได้สั่งการให้ ธปท. จับตาดูย่างใกล้ชิดเรื่องการเคลื่อนย้ายเงินทุนจากต่างประเทศว่าผิดปกติหรือไม่
"ไปถาม ธปท.ดีที่สุด อย่าให้พูดกันมาก  เชื่อว่า ธปท. เทคแอ็คชั่นมาตลอด แต่ไม่ใช่เรื่องที่ ธปท. จะต้องมาชี้แจงว่าได้ทำอะไรไปบ้างแล้ว ส่วนเรื่องค่าเงินบาท คงบอกไม่ได้ว่าระดับที่เหมาะสมควรอยู่ที่ใด"นายกรณ์กล่าว